cyanic-selkie/wikianc huggingface dataset:
Elektrifizéierung vun der Eisebunn zu Lëtzebuerg
1972 gëtt d'Verbindung tëscht Esch-Uelzecht an Däitsch-Oth elektrifizéiert. Och wann Däitsch-Oth haut eng Kappgare vum CFL-Reseau ass, sou gouf et bis 1972 nach eng Verbindung mam SNCF-Reseau.
1974 elektrifizéieren d'DB an d'CFL d'Streck tëscht der Waasserbëlleger Gare an der Gare zu Igel mat deem an Däitschland üblechen nidderfrequentem Wiesselstroum vu 15.000 Volt 16⅔. Zanterhier gëtt et zu Lëtzebuerg dräi verschidde Stroumreseauen.
1981 gëtt d'Streck Lëtzebuerg-Péiteng elektrifizéiert.
Bis 1993 elektrifizéieren d'CFL d'Nordstreck tëscht Lëtzebuerg a Gouvy, an d'Antennen op Dikrech a Wolz.
D'Streck Lëtzebuerg-Klengbetten gouf ëmgebaut an den 3.000 Volt Gläichstroumsystem ass zanter September 2018 mat 25.000 Volt 50 Hz Wiesselstroum elektrifizéiert.
Chronologesch Oplëschtung vun den Etappen
An dëser Lëscht ginn d'Datummen opgefouert op deenen d'Linn fir de Verkéier ënner Stroum gesat gouf.
Haut ass de Lëtzebuerger Schinnereseau quasi integral elektrifizéiert. Eenzeg e puer privat Industriegleiser an d'Reschter vun der fréierer Atertlinn Ettelbréck-Bissen sinn haut net elektrifizéiert.
André Reichling
Den André Reichling, gebuer den 1. Februar 1956 zu Péiteng a gestuerwen de 7. September 2020, war vun 1986 bis 2011 Lieutenant-colonel an Dirigent vun der Lëtzebuerger Militärmusek.
Hien huet eng sëllege Kompositiounen an Arrangementer Opweises; ë. a. ass hien de Komponist vun der Nato-Hymn (1989).
Jean-Nicolas Klensch (Ingenieur)
De Jean-Nicolas Klensch, gebuer de 17. Juli 1837 zu Beetebuerg a gestuerwen den 23. September 1907 am Alter vu 70 Joer an der Stad Lëtzebuerg, war e lëtzebuergeschen Ingenieur a Politiker.
Den 10. Juni 1884 gouf hien als Vertrieder vum Kanton Esch-Uelzecht als Deputéierten an d'Chamber gewielt. Hie gouf 1890 erëmgewielt a war am Ganzen 12 Joer Deputéierten.
Gemeng Réiser
D' ass eng vun den lëtzebuergesche Gemengen. Se läit am Kanton Esch-Uelzecht. De Chef-lieu vun der Gemeng ass d'Uertschaft vun där se och hiren Numm huet.
Geographie
D'Gemeng Réiser läit tëscht de Gemenge Beetebuerg an Hesper an zitt sech am Süde bis op d'franséisch Grenz, wou se un d'Gemeng Zoufftgen stéisst.
Gemengerot
De Gemengerot vun der gëtt nom Majorzsystem gewielt.
Bis 2011 goufen 11 Conseilleren an de Gemengerot gewielt; zanter 2017 sinn et der 13.
Neufchâtel-Hardelot
Neufchâtel-Hardelot ass eng franséisch Gemeng am Departement Pas-de-Calais an der Regioun Hauts-de-France.
Gemeng Réiser
Gemengerot
De Schäfferot baséiert sech, no de Gemengewale vun 2011 wéi och deene vun 2017, op eng Majoritéit vun LSAP an CSV.
Zesummesetzung D'Majoritéitskoalitioun am Gemengerot ass fett geschriwwen
Quell: elections.lu
Interkommunal Syndikater
D'Gemeng Réiser ass Member vu follgenden interkommunale Syndikater:
Guignicourt-sur-Vence
Guignicourt-sur-Vence ass eng franséisch Uertschaft a Gemeng am Departement Ardennes an der Grand Est.
Flize (Fréier Gemeng)
Flize ass eng franséisch Uertschaft a fréier Gemeng am Departement Ardennes an der Grand Est.
Den éischte Januar 2019 huet se mat den Nopeschgemenge Balaives-et-Butz, Boutancourt an Élan fusionéiert fir déi nei Gemeng Flize ze bilden.
Im schwarzen Rößl
Im schwarzen Rößl ass en éisträchesche Film vum Franz Antel aus dem Joer 1961.
Ëm wat geet et am Film?
D'Eva Lantz huet vun hirem Monni en Hotel beim Wolfgangsee geierft…
Julien Henx
De Julien Henx, gebuer den 20. Juni 1995 an der Stad Lëtzebuerg, ass e lëtzebuergesche Schwëmmer.
NGC 986
Den NGC 986 ass eng Balkespiralgalaxis vum Typ SBab a läit am Stärebild Fornax. D'Galaxis huet eng Wénkelausdehnung vun 3,9' × 3,0' an eng visuell Magnitude vun 10,8 mag; si gouf de 5. August 1826 vum James Dunlop entdeckt.
Georges Prêtre
De Georges Prêtre, gebuer de 14. August 1924 zu Waziers bei Douai a gestuerwen de 4. Januar 2017 zu Navès, war e franséischen Dirigent.
De Georges Prêtre huet Piano an Trompett zu Douai geléiert. Hien huet seng Coursë fir Dirigent beim André Cluytens um Conservatoire de Paris gemaach. Am Alter vun 22 Joer krut hien 1946 an der Oper zu Marseille säin éischte Kontrakt.
Conchita Montenegro
D'Conchita Montenegro, gebuer als Concepción Andrés Picado den 11. September 1911 zu San Sebastian a gestuerwen den 22. Abrëll 2007 zu Madrid, war eng spuenesch Schauspillerin an Dänzerin.
Peyriat
Peyriat ass eng franséisch Gemeng am Departement Ain an der Regioun Auvergne-Rhône-Alpes.
Maison de Cassal
D'Maison de Cassal ass en aalt Biergerhaus op Nummer 5 am Breedewee an der Stad Lëtzebuerg.
Et gouf Enn vum 16. Joerhonnert vum Schreiwer vum Provënzialrot, dem Barong P.M. de Cassal gebaut.
Nom Zweete Weltkrich gouf et vum Architekt Hubert Schumacher renovéiert.
Haut ass de Service des médias et des communications an de Film Fund Luxembourg dran ënnerbruecht.
D'Maison de Cassal ass zanter 1940 als Nationalmonument op der Lëscht vun de klasséierte Monumenter agedroen.
Bitschwiller-lès-Thann
Bitschwiller-lès-Thann ass eng franséisch Gemeng am Departement Haut-Rhin an der Regioun Grand Est.
Kierch vu José
Geschicht
Déi éischt Kappell vu José war scho fir déi Zäit an deem klengen Nascht mat 9 × 4 Meter zimmlech grouss. De Bau goung op eng Baugeneemegung vum Prënzbëschof Jean Théodore vum 2. Juni 1744 zeréck. "Jean-Théodore, par la grâce de Dieu, Evêque Prince de Liège, a tous ceux qui ces présentes verront, salut. Voulant contribuer autant qu'il est en notre pouvoir au bien spirituel des habitants de José sous la paroisse de Herve, de notre diocèse de Liège. Nous leur avons permis le 2 juin 1744 de faire bâtir une chapelle au dit village, sous la dot, clauses et conditions reprises dans les instrumens cy-joints, etc..." D'Kapell gouf de 24. Oktober 1745 vum Paschtouer vun Herve ageseent an hien huet och déi éischt Mass do gehalen. De 5. August 1775 gouf se du vum Lécker Weibëschof Pierre-Louis Jacquet konsekréiert.
Praktesch ee Joerhonnert duerno den 11. Juli 1842 gëtt José mat engem bëscheeflechen Dekret vum Corneille van Bommel an de Rang vun enger Paroisse succursale erhuewen. Dobäi ginn och d'Grenze vun der Par festgeluecht. Duerno ass et um Buergermeeschter Michel Cheslet fir vis-à-vis vun der Kapell e Paschtoueschhaus ze bauen. Dat Haus steet haut nach.
1854, hat d'Bevëlkerung vun der Uertschaft zougeholl, sou datt d'Schëff vergréissert gouf an et gouf eng Sakristei bäigebaut. Mat där Vergréisserung gouf den 10. Juni 1854 ugefaangen an den Entrprener war e gewësse Léopold Lacroix vu Soiron. Bei där Geleeënheet koumen och zwéi gipse Säitenaltär an d'Kapell an eng Klack vun 88 kg. 1858 gouf nei ugestrach an 1859 gouf zu Xhendelesse fir 35 Frang en Tableau mam Thomas vun Aquin kaaft, deen den Delcloche 1743 gemoolt hat an deen op den Haaptaltor koum. 1864 gouf de Buedem frësch gemaach, et goufen nei Bänken ugeschaaft an et goufen Eeche Ställercher opgeriicht.
Déi haiteg Kierch ass vun 1908 a gouf vun der Entreprise Brandt Frères vu Welkenrardt gebaut. Se gouf den 21. Juni 1911 konsekréiert an d'Pläng ware vum Architekt Charles Philippert vun Herve, deen däi Zäit vill Pläng fir de Bistum Léck gemaach huet an och fir Aarbechten am Bëschofspalais zoustänneg war. D'Kierch ass vum Stil hier e bësselchen ausgefalen. Den Tuerm ass rechteckeg amplaz véiereckeg wéi d'Majoritéit vun de Kierchtierm an en a steet och net widder der Kierch, mä ass e bëssen an d'Faasad agebaut. Iwwer dem Klackestull war e Suedeldaach op deem an der Mëtt déi kleng Tuermspëtz wéi en Daachreider erausgekuckt huet.
Am Dezember 1993 huet d'Tuermspëtz Schwächte gewisen, sou datt se huet missen ofmontéiert ginn, fir datt den Tuerm konnt stabiliséiert ginn. Dobäi goufen och d'Klacken aus dem Tuerm geholl. Déi stoungen dunn e Strapp an enger Scheier bis se 2014, an der Kierch selwer, e Gerëscht kruten. 20 Joer méi spéit hu sech dunn Deeler aus der Fassad geléist. Du gouf déi mol provisoresch mat Tirfongen an hëlzen dunne Dunne baussen iwwer der Entrée stablisiséiert, wat sech allerdéngs net flott ugesäit.
Uergel
D'Uergel vum Uergelbauer Dieudonné-Joseph Comblain ass vun 1855 a stoung am Ufank an der Kierch vu Battice. 1982 gouf se restauréiert.
(9377) Metz
Den (9377) Metz ass en Asteroid vun der Haaptceintureasteroid.
Hie gouf de 15. August 1993 vum belschen Astronom Eric Walter Elst um Observatoire de Calern, nërdlech vu Grasse entdeckt.
Den Asteroid gouf no der franséischer Stad Metz genannt, der Haaptstad vum Departement Moselle.
John le Carré
Den John le Carré, gebuer den 19. Oktober 1931 zu Poole, am Dorset, a gestuerwen den 12. Dezember 2020 zu Truro, am Cornwall, mam richtegen Numm David John Moore Cornwell, war en englesche Schrëftsteller.
Ministeriellt Reglement
E ministeriellt Reglement oder Règlement ministériel ass e Reglement dat e Regierungsmember hëlt, ënnert der Viraussetzung, datt him déi Muecht vum Grand-Duc iwwerdroe gouf.
A priori huet e Member vun der Regierung dem Gesetz no keng reglementaresch Muecht, well déi dem Grand-Duc virbehalen ass. De Grand-Duc ka säi Recht fir Exekutiounsreglementer ze huelen awer u Membere vun der Regierung delegéieren. E muss dat awer prezis a limitéiert definéieren, e ka keng allgemeng Delegatioun erlaben.
Leo Kirch
Hien huet vun 1955 u konsequent ee vun deene gréisste Film- a Fernseeskonzerner vun Europa opgebaut, mat ë. a. engem 40 % Undeel un der Axel Springer AG (Bild an Die Welt), de Kanäl ProSieben, Sat.1, Kabel eins, N24 an dem Bezuelsender Premiere.
John le Carré
Zënter den 1990er Joren thematiséieren dem Le Carré seng Thrillere méi allgemeng Theemen, wéi z. B. Magouillen tëscht der Politik an der Ekonomie.
Vill vu senge Wierker goufe verfilmt.
2016 huet hie seng Memoirë publizéiert.
Eaux profondes
Eaux profondes ass e franséische Film vum Michel Deville aus dem Joer 1981 nom Roman Deep Water  vun der Patricia Highsmith.
Ëm wat geet et am Film?
De Vic an d'Mélanie sinn eng Koppel mat spezielle Gewunnechten. D'Mélanie huet ëmmer erëm Liaisoune mat frieme Männer ouni datt de Vic sech driwwer opreegt. Wéi d'Mélanie eng Liaisoun mam Pianist Carlo ufänkt, kuckt de Vic net méi no an hien ermuert de Carlo…
Ministeriellt Reglement
De Grand-Duc huet domat de Choix fir entweeder iwwert e groussherzoglecht Reglement selwer z'agéieren, oder fir en eenzele Regierungsmember oder och de ganze Regierungsrot mat anzebezéien. Jee nodeem schwätzt een da vun engem Règlement ministériel oder engem Règlement du Gouvernement en conseil.
Béid Reglementer, ob se individuell vun engem Minister oder vum Regierungsrot geholl ginn, stinn um selwechten Niveau an der Hierarchie vun den Normen, just d'Zuel vun den Auteuren ass verschidden.
Leo Kirch
2002 huet säi Konzern Faillite gemaach, well e wéinst Verloschter beim Pay-TV iwwerschëlt war.
De Kirch huet sech doropshin aus der Entreprise zeréckzéie missen, huet awer Bedeelegungen u Schwäizer Firme behalen, déi net an d'Mass vun der Faillite gefall sinn, dorënner och eng minoritär Bedeelegung un der Constantin Medien AG (DSF).
Hie war zanter 1956 mat senger Fra Ruth bestuet, mat där en zwéi Bouwen huet.
Jean-Loup Hubert
De Jean-Loup Hubert, gebuer de 4. Oktober 1949 zu Nantes, ass e franséische Filmregisseur an Dréibuchauteur.
Le miracle des loups (Film 1961)
Le miracle des loups ass e franséisch-italieenesche Film vum franséische Filmregisseur André Hunebelle aus dem Joer 1961.
Ëm wat geet et am Film?
D'Jeanne de Beauvais (Rosanna Schiaffino) ass verléift an de Robert de Neuville (Jean Marais). De Louis XI (Jean-Louis Barrault]] ass net domat averstanen.
Hannogne-Saint-Martin
Hannogne-Saint-Martin ass eng franséisch Uertschaft a Gemeng am Departement Ardennes an der Grand Est.
Saint-Étienne-au-Mont
Saint-Étienne-au-Mont ass eng franséisch Gemeng am Departement Pas-de-Calais an der Regioun Hauts-de-France.
Am Sonntag will mein Süßer mit mir segeln gehn
Am Sonntag will mein Süßer mit mir segeln gehn ass en däitsche Film vum Franz Marischka aus dem Joer 1961.
Flize
Flize ass eng nei Gemeng Gemeng am Departement Ardennes an der Grand Est.
Si ass den éischte Januar 2019 aus der Fusioun vun der aler Gemeng Flize mat den Nopeschgemenge Balaives-et-Butz, Boutancourt an Élan entstanen.
Nouvion-sur-Meuse
Nouvion-sur-Meuse ass eng franséisch Uertschaft a Gemeng am Departement Ardennes an der Grand Est.
Rover (Raumfaart)
E Rover ass an der Raumfaart e bemannt oder teleguidéiert motoriséiert Landgefier, dat dozou déngt, friem Himmelskierper auszefuerschen. Bis elo goufe Rover nëmmen um Äerdmound an um Mars agesat, an zwar vun der Sowjetunioun, den USA a China. Déi dauerhaft Energieversuergung vun de Gefierer gëtt entweeder mat Solarzellen (Lunochod an Mars-Rover bis Baujoer 2004) oder mat Radionuklidbatterië wéi am Mars Science Laboratory, gemaach.
Tektit
Tektitten (vum Griicheschen tektos - geschmollt) si bis zu e puer Zentimeter grouss Glasobjeten, déi zwar en ierdeschen Urspronk hunn, awer duerch den Aschlag vu grousse Meteoritten op der Äerduewerfläch entstane sinn.
Duerch den Aschlag gëtt ierdescht Material geschmollt a bis zu e puer honnert Kilometer fortgeschleidert, woubäi et zu Glas erstarrt. Tektitte si schwaarz oder gréngelzeg duerchsiichteg. D'Form variéiert vun aerodynamesch ronn, scheiwen-, drëps- oder hantelfërmeg bis onreegelméisseg.
Duerch d'Aart a Weis wéi s'entstinn, sinn d'Plaze wou Tektitte fonnt ginn, mat Aschlagkrateren associéiert. Sou ginn Tektitten déi an Tschechien fonnt ginn "Moldavitte" genannt, a mat dem Nördlinger Ries a Verbindung bruecht.
Bis elo si weltwäit eréischt véier Streefelder bekannt, wouvun der vun dräi hiren Urspronkskrater bekannt ass.
E puer Typpe vun Tektitten, gruppéiert no de véier bekannten ënnerschiddleche Streefelder:
Sou wéi den Obsidian goufen och Tektitte schonn virun en ettleche Joerdausende fir Gebrauchsgéigestänn, als Bijou a fir kultesch Zwecker gebraucht. Duerch Meteorittenaschléi ginn och sougenannt Impaktglieser produzéiert. Am Géigesaz zu den Tektitte gi se net ewechgeschleidert, mä bleiwen an der Géigend vum Krater.
Premier League 1995/96
D'Saison 1995/1996 ass déi véiert Saison an der Premier League an zugläich déi 97. Éischtliga-Saison am englesche Foussball.
Um Spaweck
Site vun der Premier League
Mauro Bolognini
De Mauro Bolognini, gebuer den 28. Juni 1922 zu Pistoia a gestuerwen de 14. Mee 2001 zu Roum war en italieenesche Filmregisseur.
Wingolf zu Wien
De Wingolf zu Wien ass en éisträichesche Studenteveräin, deen den 8. Mee 1928 zu Wien gegrënnt gouf.
Zil vun der Veräin ass och et senge Memberen Äntwerten bei Froen iwwer Studium, Logement oder soss „Studentesches“ an der Universitéitsstad Wien ze ginn.
Den Wingolf zu Wien ass chrëschtlech a Member vum Wingolf. D'Faarwe vum Wingolf si Rout-Wäiss-Gréng. De Devise ass „Δι᾿ ἑνός πάντα“ – „Di henos panta“ (lëtzebuergesch: Duerch een (Jesus vun Nazaret) alles).
Lëscht vun den nationale Monumenter an der Gemeng Nidderaanwen
An dëser Lëscht vun den nationale Monumenter an der Gemeng Nidderaanwen sinn all national Monumenter opgezielt, déi an der lëtzebuergescher Gemeng Nidderaanwen ze fanne sinn (Stand: ).
Transponder (Satellit)
En Transponder op engem Satellit empfängt Daten a straalt si nees of. Zum Beispill kann eng Äerdfunkplaz Datesignaler fir d'Televisioun un ee geostationäre Satellit senden, déi deen nees zeréck op d'Äerd schéckt. All geeegent Satellittenantenn mat Siichtverbindung zum Satellit kann d'Signal empfänken.
Lëscht vun den nationale Monumenter an der Gemeng Nidderaanwen
Ueweraanwen
Legend: MN – Immeubles et objets classés monuments nationaux; PMN - Immeubles et objets proposés au classement comme monument national; IS – Immeubles et objets inscrits à l'inventaire supplémentaire
Transponder (Satellit)
Datequot
Am Ku-Band ass d'Bandbreet vun engem Transponder typescherweis 36 MHz. Domat léisst sech en analoge Televisiounskanal mat engem Frequenzëmfank vun zirka 5 MHz iwwerdroen. D'Ofschätzung kënnt aus der Carson-Formel bei engem Frequenzhub vun 10 MHz.
E rauschbelaaschteten Digitalkanal vun 36 MHz Bandbreet mat engem Signal/Rauschverhältnes vun 10 dB kënnt am Idealfall zirka 100 Mbps iwwerdroen. Real Effektivwäerter leie bei 40 Mbps, entspriechend der Capacitéit fir 16 einfach Digital-TV Kanäl (zirka 2 Mbps pro Kanal) respektiv 4 HDTV Kanäl (5–8 Mbps pro Kanal).
Fir Iwwerdrounge wéi z. B. Liveschaltungen an Nochriichtesendungen gi vun Drëttubidder Slots op Transponder vun eppes méi eeleren oder net sou populäre Satellitten ugebueden. D'Käschten fir dës Feeds leien jee no Bandbreet bei ronn 3 € (4,5 MHz-Slot) pro Minutt.
Aarbechtsweis
Déi meescht Transponder schaffen transparent. Si empfänken Daten a stralen se direkt an enger anerer Frequenz nees of. Dofir huet sech am englesche Sproochgebrauch d'Ausdrocksweis Bent Pipe agebiergert. Wéi duerch e gebéite Rouer gëtt den Datestroum ouni qualitativ Verännerung weidergeleet.
De Regenerativ-Modus funktionéiert anescht. D'Satellitten empfänken d'Daten, demoduléieren, decodéieren a korrigéiere se, fir s'op en Neits ze codéieren an op e bestëmmten Empfänger weiderzeleeden.
Carlo Lizzani
De Carlo Lizzani, gebuer den 3. Abrëll 1922 zu Roum a gestuerwen de 5. Oktober 2013 och do, war en italieenesche Schauspiller, Dréibuchauteur, Filmproduzent a Filmregisseur.
Bekannt Filmer vum Carlo Lizzani si Cronache di poveri amanti (1954) mam Marcello Mastroianni, L'oro di Roma (1961) mam Gérard Blain an Il Processo di Verona (1963) mat der Silvana Mangano
Claudine Konsbruck
D'Claudine Konsbruck, gebuer de 14. September 1966 an der Stad Lëtzebuerg, ass eng lëtzebuergesch Juristin a Politikerin (CSV).
Si schafft als Regierungsconseillère am Justizministère.
Bei de Gemengewale vum 9. Oktober 2011 gouf si an de Stater Gemengerot gewielt a bei deene vum 9. Oktober 2017 erëmgewielt.
Si war bei de Chamberwale vum 20. Oktober 2013 Kandidatin op der Lëscht vun der CSV am Walbezierk Zentrum, gouf awer net direkt gewielt. Den 30. Juni 2018 ass si fir de Marcel Oberweis kuerz als Deputéiert nogeréckelt, nodeems dee säi Mandat opginn huet. Bei de Walen am Oktober dat Joer gouf si net erëmgewielt.
D'Claudine Konsbruck ass Mamm vun 3 Kanner a Presidentin vun der Initiativ Rëm Schaffen.
Volognat
Volognat ass eng fréier franséisch Gemeng am Departement Ain an der Regioun Auvergne-Rhône-Alpes.
Si huet 1973 mat Mornay fusionéiert fir d'Gemeng Nurieux-Volognat ze bilden
Pieter Ombregt
De Pieter Ombregt, gebuer den 11. Juni 1980 zu Kanegem, an der Provënz Westflandern an der Belsch, a gestuerwen 2007 un de Follge vun engem Vëlosaccident bei enger Vëloscourse zu Matteson am Illinois (USA), war e belsche Konschtfotograf a Vëlossportler. Säi Papp ass den Dr. Ludwig Ombregt vu Kanegem. .
Gemengereglement
E Gemengereglement – och nach kommunaalt Reglement oder Règlement communal – ass e Reglement dat de Gemengerot hëlt an dat bannent de Limitte vun der Gemengegrenze gëllt. Dës reglementaresch Muecht bezitt sech op alles vu reng kommunalem Interessi an huet seng Basis am Artikel 107 vun der Constitutioun.
E Gemengereglement däerf net géint Gesetzer oder allgemeng Verwaltungsreglementer (groussherzoglech oder ministeriell Reglementer) verstoussen.
Am Fall vun enger Revolt, vu feindlechen Attruppementer oder wann eng Gefor fir den ëffentleche Fridde besteet, kann de Schäfferot en Drénglechkeetsreglement huelen, dat awer an der nächster Sëtzung vum Gemengerot muss confirméiert ginn.
La bride sur le cou
La bride sur le cou ass e franséisch-italieenesche Film vum Roger Vadim aus dem Joer 1961.
Ëm wat geet et am Film?
D'Sophie ass der Meenung säi Frënd wëll hat verloossen, hat versicht elo dat ze verhënneren…
Gare Florée
D'Gare Florée ass eng Halt vun der SNCB op der Eisebunnsstreck Sterpenech-Namouer, um p.k. 82.7 tëscht der Gare vun Natoye an där vun Assesse.
D'Halt läit um héich opgeschottenen Talli nieft dem Tunnel vun der N946 déi do ënner der Eisebunn erduerch féiert. Et gëtt kee Gebai, just op all Quai en Haische fir d'Passagéier. Enn 2010 sinn Aarbechten am Gaang fir d'Accèsen, déi vun der Strooss aus lénks a riets vum Gleis op Quaie féieren, frësch ze maachen.
Telefonskaart
Eng Telefonskaart ass eng Chipkaart, op där eng bestëmmten Zuel vun Telefonsunitéiten ofgespäichert sinn, déi da beim Telefonéieren no an no debitéiert ginn. Si gëtt zanter dem Enn vun den 1980er Jore bei villen ëffentlechen Telefonen agesat.
Mat der allgemenger Verbreedung vum Handy an doduerch dem Réckgang vun der Nofro vun ëffentlechen Telefone gëtt et och ëmmer manner Telefonskaarten.
Well se op béide Säite bedréckt kënne ginn, gëtt et entspriechend vill verschidde Sujeten op de Kaarten (och Publicitéit), déi se bei Amateuren zu beléifte Sammelobjete maachen.
Zu Lëtzebuerg goufen d'Telefonskaarten vun der Post ënner dem Numm Telekaart verkaaft.
Ënner de Begrëff Telefonskaart falen och Kaarten mat engem Code, deen ee fräirubbelen an dann antippen muss, fir méi bëlleg telefonéieren ze kënnen.
Pirojok
E Pirojok ass eng Zort Paschtéit. Et si kleng Täschen aus Deeg déi mat Rëndsgehaaktes, Kabes, Kéis oder klenggeschniddene Grompere gefëllt sinn a gebak oder gebrode ginn.
Si si ganz beléift a Russland an a villen anere slawesche Länner a kënnen do als klenge Plat, Tëschemolzecht oder Bäilag mat der Hand giess ginn.
Et gëtt eng Abberzuel u Rezepter fir Pirojoken. Déi eenzel Variationen ënnerscheede sech meeschtens am Deeg oder an der Fëllung déi gebraucht gëtt.
Am Russeschen ass Pirojok den Diminutiv vu Pirogg, wat gemenkerhand souvill wéi Kuch heescht a sech och méi a sou enger Form presentéiert.
Fédération luxembourgeoise des auteurs et compositeurs
D'Fédération luxembourgeoise des auteurs et compositeurs, kuerz FLAC, ass e Veräin ouni Gewënnzweck, deen am Mäerz 2014 gegrënnt gouf.
D'FLAC ass zanter hirer Grënnung Member vun der ECSA a si ass och Member vun der ULASC.
Mars Surveyor
De Mars Surveyor ass den Numm vun engem Mars-Fuerschungsprogramm vun der NASA. De Mars Surveyor 1998 Orbiter, spéider Mars Climate Orbiter genannt, gouf op eng Mars-Ëmlafbunn vu vill ze klenger Héicht geschoss a goung dorop hi verluer. D'Ursaach war en Ëmrechnungsfeeler vun SI-Eenheeten op amerikanesch Eenheeten. D'Sond Mars Surveyor 1998 Lander, och Mars Polar Lander genannt, hat och de Mars erreecht, vun hir konnten awer nom Antrëtt an d'Mars-Atmosphär keng Signaler méi empfaange ginn.
Mars Surveyor 2001
De Programm Mars Surveyor 2001 hat zwou Nofolgsonde virgesinn. De Mars Surveyor 2001 Lander mat engem Rover gouf deelweis gebaut, awer net gestart. De Mars Surveyor 2001 Orbiter, elo als 2001 Mars Odyssey bezeechent, war de 7. Abrëll 2001 gestart. Zanter dem 19. Februar 2002 kartéiert hien erfollegräich d'Marsuewerfläch an déngt de Mars-Rover Spirit an Opportunity als Relaisstatioun fir d'Funkverbindung mat der Äerd.
Saint-Léonard (Pas-de-Calais)
Saint-Léonard ass eng franséisch Gemeng am Departement Pas-de-Calais an der Regioun Hauts-de-France.
13. Joerhonnert v. Chr.
../.. - 15. Joerhonnert v. Chr. - 14. Joerhonnert v. Chr. - 13. Joerhonnert v. Chr. - 12. Joerhonnert v. Chr. - 11. Joerhonnert v. Chr. - ../..
Max Verstappen
2015 an 2016 war hie Pilot bei der Ecurie Scuderia Toro Rosso an zanter 2016 bei der Ecurie Red Bull Racing
Belle Étoile
Belle Étoile oder Belle-Étoile ka fir follgend Begrëffer stoen:
Henri Rousseau
Den Henri Julien Félix Rousseau, genannt Le Douanier Rousseau, gebuer den 21. Mee 1844 zu Laval a gestuerwen den 2. September 1910 zu Paräis, war en autodidaktesche franséische Moler.
Säi Stil gëtt dem Postimpressionismus an der Naiver Konscht zougerechent. Hie gëllt als ee vun de Pionéier vum Surrealismus a vum Art naïf.
Canton de Rousson
De Canton de Rousson ass eng franséisch administrativ Andeelung am Arrondissement Alès, am Departement Gard an der Regioun Occitanie, déi mat engem Dekret vum 24. Februar 2014 gegrënnt gouf.
Mornay (Ain)
Mornay ass eng fréier franséisch Gemeng am Departement Ain an der Regioun Auvergne-Rhône-Alpes.
Si huet 1973 mat Volognat fusionéiert fir d'Gemeng Nurieux-Volognat ze bilden
La petite bande
La petite bande ass e franséische Film vum Michel Deville aus dem Joer 1983.
Ëm wat geet et am Film?
E puer englesch Kanner langweile sech doheem. Si verstoppe sech an engem Camion a fuere sou mat an en engleschen Hafen. Duerno komme si heemlech op eng Fär an erreeche sou e franséischen Hafen. Lo kann hir Rees duerch Frankräich ufänken…
12. Joerhonnert v. Chr.
../.. - 14. Joerhonnert v. Chr. - 13. Joerhonnert v. Chr. - 12. Joerhonnert v. Chr. - 11. Joerhonnert v. Chr. - 10. Joerhonnert v. Chr. - ../..
Cibunar (Cibatu)
Cibunar ass en indoneesescht Duerf am Ënnerdistrikt Cibatu an der Kabupaten Garut an der Provënz Jawa Barat.
Et huet 8033 Awunner (Stand: 2010) an eng Fläch vun zirka 4 km².
Anthony Franciosa
Den Anthony Franciosa, gebuer als Anthony Papaleo de 25. Oktober 1928 zu New York a gestuerwen den 19. Januar 2006 zu Los Angeles, war en US-amerikanesche Schauspiller.
De Franciosa krut am Ufank vu senger Filmkarriär Rollen a Filmer vu bedeitende Regisseure wéi Robert Wise, Elia Kazan, Fred Zinnemann, George Cukor a Martin Ritt.
Hie krut am Joer 1960 e Golden Globe als beschte Schauspiller am Film Career vum Joseph Anthony…
Autorail AMG 800
Den Autorail AMG 800 ass en Autorail dee vun CFD Bagnères fir déi korsesch Eisebunnsstrecken gebaut gëtt.
Et ass en Autorail deen aus zwéin Deeler besteet, deenen hir Carosserie op 4 Bogië läit, wouvun d'Bogien op den zwéi Käpp vum Zuch all Kéier op zwou Achsen ugedriwwe sinn. D'Energie fir den Undriff gëtt vun zwéin Dieselmotore vun Deutz geliwwert. Et si Motore vum Typ V8 BF8M 1015 déi 440 kW staark sinn. D'Kraaft gëtt op d'Bogië mat enger dräigängeger hydraulescher Boîte Voith T 212 mat engem Torque-Converter an zwou hydrodynamesche Kupplungen iwwerdroen. De Killradiateur ass um Daach vun de Voituren iwwer dem niddregen Entréescompartiment. D'Motore selwer sinn ënner dem iwwerhéichte Panoramacompartiment ënnerbruecht.
Den AMG 800 huet eng komfortabel pendulair pneumatesch Ophänkung, déi där op de Bogië vun den CFD X2000 an CFD X5000 gläicht.
Den Autorail ass 40 m laang a kann 103 Passagéier transportéieren. Et kënne bis zu dräi Autorailen hannerenee gekrämpt ginn.
De Passagéieraum ass mat grousse Fënsteren ekipéiert a mat engem klenge Salonseck. D'Accèsen, déi op all Kapp an dem niddregen Deel vun de Voiture sinn, si mat groussen Dieren ekipéiert an en ass sou ageriicht datt Rollstullfuerer gutt eran- an erauskommen. Et gëtt och eng Toilette u Bord déi fir Rollstullfuerer ageriicht ass. Säi Confort huet zum Num AMG bäigedroen, deen d'Okierzung vun Autorail Métrique Grand-confort ass. Fir dee Confort goufen d'Sëtzer vu COMPIN entwéckelt a si mat Tabletten ekipéiert. 220 Volt Uschlëss erlaben et z. B. fir op laangen Trajete Laptopen ze benotzen, ouni un d'Batterie vum Geschier ugewisen ze sinn. Iwwer Liichtbande kënnen d'Passagéier Informatioune kréien.
Déi staark Motorleeschtung erlaabt eng héich Vitess op der Glécht, an eng konstant Vitess vun 83 km/h op Rampe bis zu 3 %.
D'Livrée ass an de Faarwe vum korsesche Fändel, schwaarz a wäiss.
Den éischten Autorail gouf fir Testzwecker, déi 8 Méint gedauert hunn, den 23. Juni 2007 geliwwert. D'Testfahrte goufen all Dag e puermol op der Streck Bastia-Ajaccio tëscht Vizzanova an Ajaccio gefuer a sporadesch um ganze Reseau.
D'Käschte konnten, trotz dem gudde Material, relativ niddreg gehale ginn. Bei engem Investissement vun 48 Milliounen Euro fir 12 Autoraile kënnt een op e Kilometerpräis pro Sëtzplaz vun 0,0079 €, wat ongeféier engem Autobus mat 45 Plazen entsprécht.
Lameschmillen (Wolz)
D'Lameschmillen ass e Lieu-dit an eng fréier Millen an der Gemeng Wolz.
Geographie
D'Lameschmille läit op der Wolz, nërdlech vum CR319, tëscht den Uertschafte Wanseler am Westen a Wolz am Osten.
Thriller
Thrillere si vun der Geschicht hier dacks identesch mat Mystery- oder Kriminalromaner, resp. -filmer, hunn awer als zousätzlecht Element, datt se duerch d'ganz Geschicht erduerch eng Spannung provozéieren, déi mol méi, mol manner staark ass. Weider Charakteristike sinn den Asaz vu Suspense, Cliffhanger oder Red Herringen. Beim Thriller muss den Held sech dacks géint moralesch, séilesch oder physesch Gewalt vun engem Géige-Protagonist wieren, wärend a 'klassesche' Krimien méi d'Opléise vun engem oder méi Fäll am Mëttelpunkt steet. Sou ass den Héich- a Schlusspunkt vun engem Thriller net nëmmen d'Opléise vun enger Situatioun, mä och gläichzäiteg d'Victoire iwwer "dee Béisen", mat deem den Held sech, an dacks och anerer, rett. Bei Thrilleren, déi vum Film noir oder Trauerspiller beaflosst sinn, stierft den Held dacks dobäi.
Bei Thrilleren gëtt d'Spannung virun allem duerch d'Beschreiwung vun der Handlung provozéiert. Wann d'Figuren an deenen hir Psyche grad esou staark oder méi staark am Mëttelpunkt stinn, schwätzt ee vun engem Psychothriller. Meeschtens gëtt dann den emotionale Konflikt tëscht e puer Persounen, awer och vun enger Persoun an hiren Erliefnesser an der Vergaangenheet thematiséiert.
Et gëtt verschidde Sub-Genrë vum Thriller: de schonn ernimmte Psychothriller, de Politthriller, an deem et ëm d'Verstréckunge vu staatlechen Instanze mat illegalen Aktivitéiten, oder och ëm Theme wéi Spionage oder Terrorismus geet; an den Erotikthriller.
Nice-Modell
Den Nice-Modell (engl.: Nice model), no der Stad Nice genannt, wou en um Observatoire de la Côte d'Azur entwéckelt gouf) ass en Zenario fir eng dynamesch Entwécklung vun der spéider Migratioun vun de Planéiten am Sonnesystem. E gouf 2005 vun de Fuerscher R. Gomes, H. F. Levison, A. Morbidelli a K. Tsiganis (an alphabetescher Reiefolleg) an dräi Nature-Artikelen virgeschloen. De Modell kann en ettlech Eegenschafte vum Sonnesystem viraussoen.
De Modell
De Modell beschreift eng Migratioun vun de Planéiten, nodeem sech d'protoplanetaresch Gasscheif opgeléist hat. Et ass also kee Migratiounsmodell am engste Sënn wéi z. B. de Grand-Tack-Modell. Den Nice-Modell hëlt un, datt d'Planéiten ufanks op zimmlech kreesfërmegen, kompakten Ëmlafbunne geflu sinn. Ausserdeem hëlt de Modell un, datt bei der Planéitegenesis eng Scheif vu Planéitesimalen entstoung, déi baussenzeg vun de Planéitebunne bis op eng Distanz vu 35 AU gereecht huet an eng total Mass vun zirka 35 Äerdmassen hat.
D'Riseplanéite vum Sonnesystem streeën elo ufanks vereenzelt Planéitesimale aus der Scheif. Dobäi gëtt en Dréiimpuls iwwerdroen, an d'Bunne vun de Planéiten ännere sech liicht. Mat numeresche Simulatioune ka presentéiert ginn, datt doduerch de Saturn, den Uranus an den Neptun lues no bausse wanderen an de Jupiter no bannen.
No e puer honnert Millioune Joer (500–800 Mio. Joer no der Genesis vun der Sonn) kënnt et zu enger 2:1 Resonanz (engl.: mean motion resonance, MMR) tëscht Jupiter a Saturn. Doduerch klammen d'Exzentrizitéiten, an de System destabiliséiert sech. D'Planéite Saturn, Uranus an Neptun réckelen an der Planéitesimalescheif méi no beienee. Doduerch ginn d'Planéitesimale praktesch schlagaarteg zerstreet, en Deel vun de Planéitesimale flitt an de bannenzege Planéitesystem a léist do dat Grousst Bombardement aus. An zirka 50 Prozent vun de simuléierte Modeller kënnt et dobäi och zu engem Wiessel vun de Plaze tëscht den zwéi baussenzege Gasplanéiten Uranus an Neptun (kuckt d'Grafik riets). No ronn honnert Millioune Joer erreechen d'Planéiten endlech hir haiteg Distanzen, hir Exzentrizitéite ginn ofgeschwächt an de System stabiliséiert sech nees.
Nieft de Positiounen, Exzentrizitéiten an Inklinatioune vun de Riseplanéiten an dem grousse Bombardement erkläert de Modell nach eng Rei weider Eegenschafte vum Sonnesystem vun haut:
Kritik a Vergréisserung
De Modell beschreift net d'Migratioun an der protoplanetarer Gasscheif, mä setzt eréischt dono un. D'Problemer an oppe Froe vun der klassescher planetarer Migratioun ginn doduerch also net geléist.
Bei der Entwécklung vum Modell goufen nëmmen déi véier baussenzeg Riseplanéiten observéiert, d'Auswierkung op d'Bunnne vun den terrestresche Planéiten goufen net abezunn. An der Instabilitéitsphas géifen dës awer warscheinlech gestéiert ginn. Och tendéieren esou instabil Systemer dozou, Planéiten ze verléieren. Béides ka méiglecherweis ënnerlooss ginn, wann een dem System ufanks e weidere Riseplanéit derbäi mécht, deen d'System stabiliséiert a schliesslech selwer aus dem Sonnesystem geworf gëtt.
Den David Nesvorny vum Southwest Research Institute hat 2011 gewisen, datt d'Warscheinlechkeet dofir vill méi héich ass fir e Modell ouni fënnefte Riseplanéit. Dobäi goufe vill Simulatioune mat ënnerschiddlechen Ufanksbedéngungen, Migratiounsquote vun de Planéiten, Opléisungsvitesse vun der Gasscheif, Mass vun der Scheif aus Planéitesimalen an d'Mass vum zousätzleche Planéit (tëscht 1/3 an 3 Uranusmassen) gemaach an no véier Critèren ausgewäert:
Bei der Auswäertung hat ee festgestallt, datt d'Kriterium A bei ufanks 4 Riseplanéiten an ënner 13 % vun de Simulatiounen erfëllt ass, wärend et bei ufanks 5 Planéiten bei 37 % vun de Simulatiounen erfëllt ass; Kriterium B ass bei 4 Planéiten an nëmmen 2,5 % vun de Fäll erfëllt, wärend et beim Derbäihuelen vun engem 5. Planéit an 23 % vun de Fäll erfëllt ass. Bei richteger Wal vun der Mass vum fënnefte Planéit vun 1/2 Uranusmass klammen d'Warscheinlechkeeten fir Kriterium A a B souguer op 50 % resp. 20–30 %. Déi bannenzeg Planéiten iwwerliewe beim klassesche Modell nëmmen an zirka 1 % vun de Fäll – bei engem ëm ee Planéit erweiderte Modell klëmmt d'Warscheinlechkeet awer op zirka 10 %.
D'Ënnersich hunn och gewisen, datt d'Kriterium C bei béide Modeller nëmme ganz rar erfëllt ass. Well de Modell och déi onreegelméisseg Mounde vum Jupiter net beschreiwe kann, ass et onsécher, ob et zu der Erkläerung onreegelméisseger Mounde erugezunn ka ginn.
Ohne Krimi geht die Mimi nie ins Bett
Ohne Krimi geht die Mimi nie ins Bett ass en éisträichesche Film vum Franz Antel aus dem Joer 1962.
Barlin
Barlin ass eng franséisch Gemeng am Departement Pas-de-Calais an der Regioun Hauts-de-France.
Ohne Krimi geht die Mimi nie ins Bett
Ëm wat geet et am Film?
E Kaméidisfilm mat vill bekannte Schlageren a vill Sonn um Mier an Italien…
Nurieux-Volognat
Nurieux-Volognat ass eng franséisch Gemeng am Departement Ain an der Regioun Auvergne-Rhône-Alpes.
D'Gemeng ass 1973 aus der Fusioun vun de fréiere Gemenge Mornay a Volognat entstanen.
Marc Rocco
De Marc Daniel Rocco, gebuer den 19. Juni 1962 zu Los Angeles a Kalifornien an och do gestuerwen den 1. Mee 2009, war ein US-amerikanesche Filmregisseur, Dréibuchauteur a Filmproduzent.
15. Joerhonnert v. Chr.
../.. - 17. Joerhonnert v. Chr. - 16. Joerhonnert v. Chr. - 15. Joerhonnert v. Chr. - 14. Joerhonnert v. Chr. - 13. Joerhonnert v. Chr. - ../..
14. Joerhonnert v. Chr.
../.. - 16. Joerhonnert v. Chr. - 15. Joerhonnert v. Chr. - 14. Joerhonnert v. Chr. - 13. Joerhonnert v. Chr. - 12. Joerhonnert v. Chr. - ../..
Mercury-Little-Joe 6
Mercury-Little-Joe 6  war en onbemannten Testfluch am Kader vum Mercury-Programm vun der NASA. De Fluch hat zu der Erprouwung vun der Rettungsrakéit gedéngt, déi sech op dem net funktiounsdichtege Modell vun der Mercury-Kapsel soutz. D'Kapsel ass ronn 127 km wäit geflunn an hat eng Héicht vun 59,5 km erreecht. D'Maximalvitess war 4.949 km/h, d'Maximalacceleratioun war 5,9 g. D'Notzlaascht war 1.134 kg schwéier.
Flavio Becca
De Flavio Becca, gebuer den 18. Juni 1962, ass e lëtzebuergeschen Entrepreneur, deen zu Lëtzebuerg an am Ausland haaptsächlech an de Beräicher Immobilien a Sport aktiv ass.
An de Medie gëtt hie reegelméisseg als ee vun de räichste Lëtzebuerger beschriwwen, ,.
Jugend
Hien ass als Jong vun italieeneschen Elteren zu Lëtzebuerg opgewuess an huet eng Formatioun als Steemetzer.
Immobilien
De Flavio Becca gëllt als eng dreiwend Kraaft hannert dem Projet vum Ban de Gasperich.
2012 war hien ee vun den Haaptprotagonisten an der Affär ëm en Akafszentrum zu Wickreng, deen net gebaut gouf.
Sport
An den 1990er Jore bis 2020 war de Flavio Becca een Haaptinvestisseur vum Foussballclub F91 Diddeleng,. Well den Diddelenger Buergermeeschter Dan Biancalana net direkt wollt en neie Stadion bauen huet de Flavio Becca sech dunn zeréckgezunn an investéiert zënterhier an den FC Swift Hesper,. Hien ass och den Haaptinvestisseur vum belsche Foussballclub Royal Excelsior Virton an investéiert zënter 2019 an den däitschen 1. FC Kaiserslautern.
2011 huet hien d'Vëlossportekipp Leopard Trek matgegrënnt, eng Kollaboratioun tëscht senger Leopard S.A. an dem US-amerikanesche Vëlosfabrikant Trek.
Juristesch Affairen
Am Juli 2022 gouf de Flavio Becca an zweeter Instanz wéinst Geldwäsch a Verontreiung vu Firmegelder zu 12 Méint Prisong op Sursis verurteelt. Zousätzlech krut hien eng Geldstrof vun 250.000 Euro a krut 850 Luxusaueren konfiszéiert,.
Salle du jeu de paume
D'Salle du jeu de paume ass eng Sportshal zu Versailles an der Rue du Jeu de Paume. Si staamt aus dem 17. Joerhonnert a gouf benotzt fir d'Ballsportart Jeu de Paume ze spillen.
Den 20. Juni 1789 huet do den Drëtte Stand vun de Generalstänn de Ballhauseed ofgeluecht.
Echium wildpretii
Echium wildpretii ass eng Planzenaart an der Gattung Echium bannent der Famill vun de Boraginaceae. Si ass endeemesch op Teneriffa a La Palma.
Den Epithète vun der Aart éiert de Schwäizer Gäertner a Botaniker Hermann Wildpret.
D'Echium wildpretii ass eng méijäreg (hapaxanth) Planz, déi bis zu dräi Meter héich wuesse kann. Charakteristesch ass d'Grondrosett, déi bis zu engem Meter Duerchmiesser erreeche kann. Hir Blieder ginn eng 30 × 2 cm grouss, an hunn op den zwou Säite mëll Buuschten. Hir Infloreszenz, déi aus der Mëtt vun der Rosett erauswiisst, ass schmuel a keegelfërmeg, an dicht mat ongezielte Bléie besat. Jee no Ënneraart ass d'Faarf vun de Bléie rout oder rosa; ier se verbléien, gi se bloelzeg. D'Bléie si breet an triichterfërmeg, a ginn tëschent 10 a 14 mm laang. D'Aart ass vu Juni bis August an der Bléi. D'Friichte si kleng Nëssercher.
Systematik
Et gëtt zwou Ënneraarten:
Septuaginta
D'Septuaginta (dat laténgescht Wuert fir siwwenzeg, och als LXX ofgekierzt) ass eng Iwwersetzung vum hebräeschen alen Testament vun der Bibel an d'algriichesch Alldagssprooch Koine. Si ass tëscht dem 3. an dem 1. Joerhonnert virun eiser Zäitrechnung zu Alexandria an Egypten geschriwwe ginn. Et ass déi eelst Iwwersetzung vum Alen Testament iwwerhaapt.
Jason Newsted
Den Jason Curtis Newsted, gebuer de 4. Mäerz 1963 zu Battle Creek am Michigan, ass en US-amerikanesche Museker, deen als Bassist vun der Band Metallica a spéider vu VoiVod an Ozzy Osbourne an och als Frontman vu sengem Projet EchoBrain bekannt gouf.
Septuaginta
Der Erzielung no gouf déi Aarbecht op Uerder vum Kinnek Ptolemeos II. geschriwwen. Hie krut vu sengem Bibliothecaire Demetrios geroden, seng berüümt Bibliothéik vun Alexandria ëm eng Ausgab vun de jiddesche Gesetzer ze erweideren. De Kinnek huet beim jiddeschen héije Priister ëm Hëllef gefrot, dee jee sechs helleniséiert Iwwersetzer aus jiddwerengem vun den zwielef israeelesche Stämm op Alexandria geschéckt huet, déi d'Tora an 72 Deeg an d'Griichescht iwwersat hunn.
Jason Newsted
Liewen a Carrière
Den Newsted huet am Alter vu 14 Joer ugefaangen E-Bass ze spillen an huet mat dräi Kolleegen d'Band Dogz, déi spéider Flotsam and Jetsam, gegrënnt, déi als Virband bei Concerte gespillt huet. Zu Metallica ass hien 1986 gestouss nodeem där hire Bassist, de Cliff Burton, bei engem Busaccident ëmkomm war. Op ...And Justice For All, dem éischten Album mat där Band, war en awer quasi net ze héieren. 2001 huet hie Metallica verlooss ënner dem Pretext Probleme mat der Wierbelsail ze hunn, déi hie sech duerch iwwerdriwwent "Headbangen" zougezunn hätt. A Wierklechkeet konnt hien awer seng Divergenze mam James Hetfield an anere Gruppememberen iwwer d'Zukunft vun der Band net léisen. Hie goung du bei VoiVod an huet och eng Zäit an der Band vum Ozzy Osbourne matgespillt a sech haaptsächlech mat sengem eegene Projet "EchoBrain" ofginn. 2009, fir de Concert bei Geleeënheet vun der Opnam vu Metallica an d'Rock and Roll Hall of Fame ass hien nees bei Metallica opgetrueden an huet zesumme mat sengem Nofollger, dem Robert Trujillo, déi wuel bekanntst Metallica-Stécker Enter Sandman a Master Of Puppets gespillt. Sou hu bei dësem Concert zwéi Bassiste gespillt, wat allgemeng gutt ukomm ass.
Septuaginta
D'Septuaginta war vun Ufank un d'Bibel vun der Kierch. Si gëtt am Neien Testament a vun de Kierchepappen zitéiert.
Jason Newsted
Ekipement a Stil
Den Newsted spillt haaptsächlech op Sadowsky, Alembic an ESP Bassgittaren an am Studio och Instrumenter vu Fender, Gibson a Music Man.
Säi musikalesche Stil ass markéiert a personaliséiert duerch säin eenzegaartegen Toun, säin Optrieden a seng Spillmanéier. Bei Metallica huet hien ëmmer en Tortex-Plektrum benotzt a Säite vun de Marke La Bella an Ernie Ball opgezunn. Hien huet en dynamesche Kompresser benotzt a grad wéi de Cliff Burton, den Toun mat Effektpedallen wéi Chorus, Distortioun a Wah-Wah gestallt. Sou op Concerte bei Stécker wéi For Whom The Bell Tolls oder My Friend Of Misery. Op de Studiosalbumen hat hien ëmmer säi "proppere" Sound, also mat Plektrum a Kompresser. Dobäi hat hien e ganz aggressive Spillstil op der Bün. Hien huet ganz perkussiv gespillt a war Hannergrondsänger. Heiansdo huet hien och eng Strophe eleng gesongen oder besser gejaut wéi am Creeping Death. Am Géigesaz zu sengem Virgänger Cliff Burton an och sengem Nofollger Rob Trujillo, déi live ëmmer verzerrt Bass-Soloe virun oder wärend For Whom The Bell Tolls spillen, huet hien op all Concert eng Improvisatioun op dee vun him geschriwwene Bassriff vu My Friend Of Misery ageluecht, dëst natierlech net verzerrt.
Op der Live-DVD Cunning Stunts huet hie mam Kirk Hammett en Duett aus enger Improvisatioun vu "My Friend Of Misery", "Welcome Home (Sanitarium)" an "Nothing Else Matters" gespillt. Hei kann ee ganz gutt de Chorus, deen den Newsted benotzt, héieren.
Circus of Horrors
Circus of Horrors ass e britteschen Horrorfilm vum Sidney Hayers aus dem Joer 1960.
Booster
Booster steet fir
Baldwin Street
D'Baldwin Street ass laut Guinness-Buch vun de Rekorder déi géiste Strooss vun der Welt. Se läit am North East Valley, 3,5 km nërdlech vun Dunedin an Neiséiland. D'maximal Steigung vun der 200 Meter laanger Strooss läit bei 1:2,86 (19,3° oder zirka 35 %). Am Laf vun de Joerzéngten ass d'Strooss eng bekannt Attraktioun vun der Stad ginn. An der Wäertung vun de géiste Stroosse vun der Welt kommen duerno d'Filbert Street an d'22nd Street zu San Francisco, déi allebéid eng Steigung vun 31,5 % (17,5°) opweisen. D'Situatioun an der ursprénglech änlech géier Lombard Street, déi och zu San Francisco läit, gouf duerch Serpentinen entschäerft. Et gëtt nach aner Stied an den USA an an aneren Deeler vun der Welt, déi fir sech an Usproch huelen, nach méi géi Stroossen ze hunn.
Circus of Horrors
Ëm wat geet et am Film?
E Chirurg gëtt vun der Police gesicht wëll hie Verbriecher nei Gesichter mécht. Nodeems hien d'Meedche vun engem Zirkusdirekter operéiert huet, daucht hie mat deem senger Hëllef mat enger falscher Identitéit am Zirkus ënner…
Newton Faulkner
De Sam Newton Battenberg Faulkner, gebuer den 11. Januar 1985 zu Reigate, Surrey, ass en englesche Sänger a Songwriter. Hien ass bekannt fir säi Gittarspill, dat sech duerch perkussiivt Spill op dem Gittarkorpus an ongewéinlech Zupftechniken auszeechent.
Gare Naninne
D'Gare Naninne ass eng Gare vun der SNCB op der Eisebunnsstreck Sterpenech-Namouer, um p.k. 70.5 tëscht der Gare vu Courrière an där vun Namouer.
D'Gare huet zwéi Quaien op déi een iwwer de Gleisiwwergank direkt nieft der Gare Accès huet. Nieft der Gare ass e Parking fir ronn 20 Autoen deen net macadamiséiert ass. Den Accès op d'Quaien ass ouni Trapen, soudatt och Leit mat reduzéierter Mobilitéit kee Problem hu fir bei den Zuch ze kommen.
John Fraser
Den John Fraser, gebuer den 18. Mäerz 1931 zu Glasgow a Schottland a gestuerwen de 7. November 2020, war e schottesche Schauspiller. Bedeitend Filmer an deenen den John Fraser matgespillt huet sinn The Trials of Oscar Wilde (1960) vum Ken Hughes, Tunes of Glory (1960) vum Ronald Neame, El Cid (1961) vum Anthony Mann a Repulsion (1965) vum Roman Polanski.
Schlass Gréiwels
D'Schlass Gréiwels war e Schlass an der Gemeng Bartreng, dat wéinst senger roudelzeger Fassad och Rout Schlass genannt gouf.
Dausendjäregt Ee
En dausendjäregt, fermentéiert, honnertjäregt oder chineesescht Ee, op Chineesesch 皮蛋 pídàn „Lieder-Ee“ oder 松花蛋 sōnghuādàn, ass eng Delikatess aus der chineesescher Kichen. Et sinn Eeër déi duerch d'Fermentéierung konservéiert goufen.
Schlass Gréiwels
Historique
D'Schlass gouf 1858 vum Charles Munchen kaf. Hien huet et transforméiert, vergréissert a renovéiert.
1884 gouf d'Schlass duerch e Feier zerstéiert. Duerno gouf et erëm opgebaut.
1927 hunn d'Ierwen d'Proprietéit dem Restaurateur (Gastwirt) Chrétien Schmit-Ferry fir 260.000,- Frang verkaf.
Zanter dem Ufank vum Zweete Weltkrich war d'Schlass net méi bewunnt.
Den 9. September 1944, den Dag vun der Befreiung vu Bartreng, gouf d'Schlass duerch e Feier zerstéiert. De leschte Proprietaire war den Notaire Joseph Neuman.
D'Ruine vum Schlass goufen 1948 ofgerappt.
D'Gréiwelsserschlass stoung nieft dem Gréiwelsser Haff, dee bis 1927 zum Schlass gehéiert huet.
Mars-Rover
E Mars-Rover ass en teleguidéiert Gefier (kuckt Rover) fir d'Erfuerschung vum Mars. De Rover ass mat verschiddene Moossinstrumenter ausstafféiert.
Wärend der ganzer Fuerschungszäit vum Planéit Mars gouf et véier erfollegräich Missioune mat Mars-Roveren. Vun hinne sinn am Ament deen am Juli 2003 gestarte Rover Opportunity an de Mars Science Laboratory Curiosity aktiv (August 2013). Mars-Rovere ginn, resp. goufe iwwer Funk vun der Äerd aus gesteiert, hunn zum Deel och autonom Fäegkeeten a senden hir Moossresultater op d'Äerd.
Nationalreservat Los Flamencos
D'Nationalreservat Los Flamencos (es.: Reserva nacional Los Flamencos) besteet aus enger Grupp vun Naturreservaten an der Gemeng San Pedro de Atacama an Nord-Chile. Dobäi handelt et sech ëm wichteg Landschaften a Biotope an der Atacamawüst. Si si fir nohaltegen Tourismus zougänglech, iwwerdeems s'ënner Naturschutz stinn.
Los Flamencos gehéiert zum "nationale System vun de staatlech geschützte Wëllflächen" (spuen. Sistema Nacional de Áreas Silvestres Protegidas por el Estado) a gëtt vun der chileenescher Bëschverwaltung Corporación Nacional Forestal (CONAF) administréiert.